95/290/EY: Komission päätös, tehty 17 päivänä heinäkuuta 1995, maanpäällisen yleisen European Radio Message System (ERMES) -järjestelmän vastaanottimien vaatimuksia koskevista yhteisistä teknisistä määräyksistä (ETA:n kannalta merkityksellinen teksti)



Virallinen lehti nro L 182 , 02/08/1995 s. 0021 - 0023



KOMISSION PÄÄTÖS, tehty 17 päivänä heinäkuuta 1995, maanpäällisen yleisen European Radio Message System (ERMES) -järjestelmän vastaanottimien vaatimuksia koskevista yhteisistä teknisistä määräyksistä (ETA:n kannalta merkityksellinen teksti) (95/290/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon telepäätelaitteita ja niiden vaatimustenmukaisuuden vastavuoroista tunnustamista koskevan jäsenvaltioiden lainsäädännön lähentämisestä 29 päivänä huhtikuuta 1991 annetun neuvoston direktiivin 91/263/ETY (1), sellaisena kuin se on muutettuna direktiiveillä 93/68/ETY ja 93/97/ETY (2), ja erityisesti sen 6 artiklan 2 kohdan, ottaa huomioon taajuusalueista, jotka on tarkoitettu yleiseurooppalaisen maanpäällisen yleisen kaukohakujärjestelmän yhteen sovitettua käyttöönottoa varten yhteisössä, 9 päivänä lokakuuta 1990 annetun neuvoston direktiivin 90/544/ETY (3), ottaa huomioon yleiseurooppalaisen maanpäällisen yleisen kaukohakujärjestelmän yhteen sovitetusta käyttöönotosta yhteisössä annetun neuvoston suosituksen 90/543/ETY (4), jossa yhdessä direktiivin 90/544/ETY kanssa säädetään ERMESin olevan palvelu, jonka osalta neuvoston on päättänyt, että sen olisi määrä olla käytettävissä kaikkialla yhteisössä, sekä katsoo, että komissio on toteuttanut, direktiivin 91/263/ETY 14 artiklassa säädetyn menettelyn ja erityisesti 20 päivänä helmikuuta 1992 annetun päätelaitteiden hyväksymistä käsittelevän komitean (ACTE) lausunnon mukaisesti, toimenpiteen niiden päätelaitteiden tunnistamiseksi, joilta vaaditaan yhteisiä teknisiä määräyksiä, sekä tehnyt ilmoitukset näiden määräysten soveltamisalasta, toimivaltainen standardointielin on laatinut sovellettavia olennaisia vaatimuksia vastaavat yhdenmukaistetut standardit, komissio on toimittanut toimenpideluonnoksen ACTEn lausuntoa varten direktiivin 91/263/ETY 6 artiklan 2 kohdan toisen luetelmakohdan mukaisesti, direktiivin 91/263/ETY 6 artiklan 2 kohdan toisen luetelmakohdan mukaisesti komission vastuulla on sellaisten olennaisia vaatimuksia vastaavien yhdenmukaistettujen standardien hyväksyminen, jotka muutetaan yhteisiksi teknisiksi määräyksiksi, ja tässä päätöksessä määrätyt yhteiset tekniset määräykset ovat 7 päivänä marraskuuta 1994 annetun ACTEn lausunnon mukaiset, ON TEHNYT TÄMÄN PÄÄTÖKSEN: 1 artikla 1. Tätä päätöstä sovelletaan European Radio Message System (ERMES) -nimiseen yleiseurooppalaiseen maanpäälliseen yleiseen kaukohakujärjestelmään kytkettäviin päätelaitteisiin, jotka kuuluvat tämän päätöksen 2 artiklan 1 kohdassa määritellyn yhdenmukaistetun standardin soveltamisalaan. 2. Tässä päätöksessä vahvistetaan 1 kohdassa määriteltyjen päätelaitteiden vastaanottimia koskevien vaatimusten yhteiset tekniset määräykset. 2 artikla 1. Yhteisiin teknisiin määräyksiin sisältyy toimivaltaisen standardointielimen laatima direktiivin 91/263/ETY 4 artiklan e ja f kohdassa tarkoitettuja olennaisia vaatimuksia vastaava yhdenmukaistettu standardi. Viittaus tähän standardiin on liitteessä. 2. Tämän päätöksen soveltamisalaan kuuluvien päätelaitteiden on oltava 1 kohdassa tarkoitettujen yhteisten teknisten määräysten mukaisia, vastattava direktiivin 91/263/ETY 4 artiklan a ja b kohdassa tarkoitettuja olennaisia vaatimuksia sekä muiden sovellettavien direktiivien, erityisesti neuvoston direktiivien 73/23/ETY (5) ja 89/336/ETY (6) vaatimuksia. 3 artikla Ilmoitettujen laitosten, joiden tehtävänä on toteuttaa direktiivin 91/263/ETY 9 artiklassa tarkoitetut menettelyt, on tämän päätöksen 1 artiklan 1 kohdan soveltamisalaan kuuluvien päätelaitteiden osalta käytettävä liitteessä tarkoitettua yhdenmukaistettua standardia tai varmistettava sen käyttö viimeistään tämän päätöksen voimaantulopäivänä. 4 artikla Tämä päätös on osoitettu kaikille jäsenvaltioille. Tehty Brysselissä 17 päivänä heinäkuuta 1995. Komission puolesta Martin BANGEMANN Komission jäsen (1) EYVL N:o L 128, 23.5.1991, s. 1 (2) EYVL N:o L 220, 31.8.1993, s. 1; EYVL N:o L 290, 24.11.1993, s. 1 (3) EYVL N:o L 310, 9.11.1990, s. 28 (4) EYVL N:o L 310, 9.11.1990, s. 23 (5) EYVL N:o L 77, 26.3.1973, s. 29 (6) EYVL N:o L 139, 23.5.1989, s. 19 LIITE Viittaus sovellettavaan yhdenmukaistettuun standardiin Päätöksen 2 artiklassa tarkoitettu yhdenmukaistettu standardi on seuraava: Radiolaitteet ja järjestelmät (RES): European Radio Message System (ERMES) Vastaanottimia koskevat määräykset ETSI Euroopan telealan standardointilaitos ETSIn sihteeristö TBR 7 - marraskuu 1994 (lukuun ottamatta esipuhetta) Lisätiedot Euroopan telealan standardointilaitos tunnustetaan neuvoston direktiivin 83/189/ETY (1) mukaisesti. Edellä tarkoitettu yhdenmukaistettu standardi on laadittu direktiivin 83/189/ETY asiaa koskevien menettelyjen mukaisesti annetun valtuutuksen nojalla. Edellä tarkoitetun yhdenmukaistetun standardin voi tilata seuraavasta osoitteesta: European Telecommunications Standards Institute F-06921 Sophia Antipolis Cedex (1) EYVL N:o L 109, 26.4.1983, s. 8